Kouefront kan Donderdag reën vir Wes- en O-Kaap bring | Netwerk24
Deur Malherbe Nienaber 05 Desember 2018 05:11
’n Kouefront sal die Wes-Kaap na verwagting Donderdagaand bereik en nog reën word die naweek oor groot dele van die Wes- en Oos-Kaap verwag.
Die Suid-Afrikaanse Weerdiens sê Donderdag is daar ’n 30%-kans op reën in die Suidwes-Kaap, insluitend Kaapstad, en ’n kans van 30% op reën en donderweer oor enkele dele van die Oos-Kaap.
Daar is Vrydag ’n 60% -kans op reën oor die grootste deel van die Wes-Kaap asook ’n kans van tussen 30% en 60% op reën en donderweer in die Oos-Kaap.
Teen Saterdag is daar ook ’n 30%-kans op reën oor die Suidwes-Kaap en ’n 60%-kans in die Suid-Kaap en Karoo, sowel as in die Oos-Kaap.
A cold front will bring rain to the south-western Cape tomorrow (Monday 3 December) spreading along the south coast later in the day. The heat wave still continues in the north-eastern parts of SA until Wednesday but scattered showers and thundershowers possible from mid-week pic.twitter.com/lotxC23HS0
— SA Weather Service (@SAWeatherServic) December 2, 2018
Maandag om 08:00 is reeds 14 mm reën in die voorafgaande 24 uur by die Molteno-reservoir in Kaapstad gemeet asook 13 mm in Jonkershoek en Kirstenbosch.
Op Hermanus is 9 mm gemeet, sowel as 8 mm in Franschhoek en Elim.
Daarby is 6 mm op die Bellville-gholfbaan, 4 mm in die Strand en Struisbaai, 3 mm in Grabouw en Kaap Agulhas en 2 mm in die Paarl en Atlantis gemeet.
Teen Vrydag is daar ’n kans van 60% op reënbuie in Kaapstad, Hermanus, die Paarl, Malmesbury, Langebaan, Grabouw, Kaap Agulhas, Riversdal, Mosselbaai, George, Worcester, Oudtshoorn en Ceres.
Daar is ook ’n 60%-kans op reën in Vredendal, Clanwilliam en Redelinghuys, sowel as ’n kans van 30% op reënbuie in Beaufort-Wes en Plettenbergbaai.
In die Oos-Kaap is daar ’n kans van 30% op reën en donderweer in Oos-Londen, Port St. Johns, Bhisho, Fort Beaufort, Mthatha, Cradock en Queenstown.
In die Oos-Kaap is daar ’n 60%-kans op reën en donderweer in Port St. Johns en Mthatha, en 30%-kans in Port Elizabeth, Uitenhage, Port Alfred, Oos-Londen, Joubertina, Graaff-Reinet, Grahamstad, Bhisho, Fort Beaufort, Cradock en Queenstown.
Saterdag is daar ’n kans van 60% op reënbuie in Riversdal, Mosselbaai, George, Worcester, Beaufort-Wes, Oudtshoorn en Ceres, met ’n kans van 60% op reën en donderweer in Plettenbergbaai.
In Kaapstad, Hermanus, die Paarl, Grabouw, Kaap Agulhas, Malmesbury, Langebaan, Redelinghuys, Clanwilliam en Vredendal is daar ’n kans van 30% op reënbuie.
In die Oos-Kaap is daar ’n kans van 60% op reën en donderweer in Port Elizabeth, Uitenhage, Port Alfred, Oos-Londen, Port St. Johns, Joubertina, Grahamstad, Bhisho, Fort Beaufort en Mthatha.
Daar is ook ’n kans van 30% op reën en donderweer in Graaff-Reinet, Cradock en Queenstown.
Teen Woensdag bring bewolkte weer ook ’n kans van 30% op reënbuie in die oggend in Port Alfred, Oos-Londen, Grahamstad, Bhisho, Fort Beaufort en Mthatha.
Donderdag is daar ook ’n kans van 30% op reën in Kaapstad, Hermanus, Grabouw, die Paarl, Malmesbury, Langebaan en Kaap Agulhas.
Meer oor: Suid-Afrikaanse Weerdiens | Wes-Kaap | Oos-Kaap | Kouefront | Weervoorspelling
Suid-Kaap juig oor nog goeie reën
Goeie reën sak uit oor Wes- en Oos-Kaap